open-index/open-wikipedia-markdown huggingface dataset:
Meidzi

**Imperators Meidzi** (, *Meiji-tennō*; dzimis , miris ), arī **Mucuhito** (睦仁), bija 122. Japānas imperators. Valdīja no 1867. gada februāra līdz savai nāvei 1912. gada jūlijā. Viņa valdīšanas laikā Japāna no feodālas valsts pārtapa par vienu no modernās pasaules lielvarām.

Par valdnieku kļuva pēc sava tēva imperatora Komei nāves 1867. gadā. Pēc kronēšanas 1868. gadā pieņēma vārdu Meidzi, ar šādu nosaukumu ir pazīstams viņa valdīšanas laikmets. Kronēšana sakrita ar pēdējās feodālās Japānas militārās valdības pastāvēšanas beigām un imperatora kā augstākā izpildvaras orgāna atjaunošanu. Atšķirībā no tēva, Meidzi atbalstīja pieaugošo tautas viedokli, ka Japānai pēc 250 gadus ilgas kultūras un ekonomikas izolācijas ir jāmodernizējas līdz ar Rietumu pasaules valstīm. Formāli pieprasīja, bet neuzsāka feodālās zemes sistēmas atcelšanu, jaunas skolu sistēmas izveidi, valdības kabineta sistēmas izveidi, Meidzi Konstitūcijas izsludināšanu, parlamenta izveidi. 1910. gadā izdeva pavēli par Korejas Impērijas aneksiju.

## Skatīt arī
* Meidzi restaurācija

## Ārējās saites
Juris Jurjāns

**Juris Jurjāns** var būt:
* Juris Jurjāns (gleznotājs) — latviešu gleznotājs;
* Juris Jurjāns (mežradznieks) — latviešu mežradznieks, mūzikas pedagogs, komponists.
Juris Jurjāns (mežradznieks)

**Juris Jurjāns** (dzimis , miris ) bija latviešu mežradznieks, mūzikas pedagogs, komponists. Latviešu mežraga spēles skolas pamatlicējs. Brāļi: Andrejs Jurjāns, Pāvuls Jurjāns.

## Dzīves gājums
No 1879. līdz 1883. gadam mācījās Pēterburgas konservatorijā, kur 1895. gadā ieguva brīvmākslinieka grādu. 19. gadsimta 80. gados darbojās Pēterburgas Ķeizariskās operas orķestrī, bija pirmais mežradznieks. No 1885. līdz 1915. gadam strādāja par pegagogu, sākumā Harkivā, pēc tam Rīgā. 1905. gada rudenī Majoru Horna koncertdārzā diriģēja Emīla Dārziņa Melanholiskā valša pirmatskaņojumu.

1919. gadā kļuva par Latvijas konservatorijas mežraga klases vadītāju, vēl vadīja pūšaminstrumentu klasi. No 1919. gada 1. augusta ar atpakaļejošu datumu iekļauts Apsardzības ministrijas ierēdņu sarakstā un iecelts par visu armijas orķestru inspektoru (atlaists no darba 29. augustā). IV Vispārējo latviešu Dziesmu un Mūzikas svētku pūtēju orķestra virsdiriģents. Latvijas Komponistu biedrības goda biedrs.

1926. gadā ticis apbalvots ar ceturtās šķiras Triju Zvaigžņu ordeni, 1928. gadā — ar trešās šķiras Triju Zvaigžņu ordeni.

Apbedīts Meža kapos.

## Atsauces
Mucio gambīts

**Mucio gambīts**  ir šaha atklātne, kas sākas ar gājieniem: **1. e2-e4 e7-e5 2. f2-f4 e5xf4 3. Zg1-f3 g7-g5 4. Lf1-c4 g5-g4 5. 0-0**.

Tas ir Karaļa gambīta variants un pieder pie atklātām atklātnēm ar Šaha atklātņu enciklopēdijas kodu C37.
 
## Vēsture
Mucio gambīts ir bijis zināms jau 17. gadsimta sākumā, Itālijas meistari Džūlio Čezāre Polērio un Alessandro Salvio to pieminējuši savos darbos. Tas ir nosaukts mazpazīstama Neapoles šahista Mucio d'Alessandro vārdā. 19. gadsimtā variants bija ļoti populārs, angļu šaha teorētiķis Džeikobs Henrijs Sarrats savā grāmatā "Jauns traktāts par šaha spēli" (1821) tam veltījis gandrīz simts lappuses. Vēlāk, Ādolfs Andersens, Johanness Cukertorts, Mihails Čigorins ar panākumiem lietoja to savā praksē. Laika gaitā pret Karaļa gambītu tika atklātas labas aizsardzības iespējas un kopā ar to arī Mucio gambīts lēnām izzuda no turnīru prakses.

Tomēr Mucio gambīts mūsdienu turnīra praksē pilnībā nav zudis, piemēram, lielmeistars Aleksejs Širovs ar to 17. gājienos uzvarēja  Lapinski (skat. nodaļu "Partija - piemērs"). 

## Stratēģiskā ideja
Saistošs figūras upuris,kas ļauj baltajiem ātrāk pabeigt attīstību un uzbrukumam nepieciešamās atklātās līnijas.  

## Galvenie varianti
* **5. ... g4xf3 6. Dd1xf3**
** 6. ... d7-d5
** 6. ... Dd8-e7
** 6. ... Dd8-f6
* **5. ... d7-d5 6. Lc4xd5 c7-c6 7. Ld5xf7 **
## Partija — piemērs
**A. Širovs - J. Lapinskis 1-0, Daugavpils, 1990.**

1. e4 e5 2. f4 exf4 3. Zf3 g5 4. Lc4 g4 5. O-O gxf3 6. Dxf3 Df6 7. e5 Dxe5 8. Lxf7+ (diagramma № 1) Kxf7 9. d4 Dxd4+ 10. Le3 (diagramma № 2) Df6 11. Lxf4 Ke8 12. Zc3 Zc6 13. Zd5 (diagramma № 3) Dg6 14. Tae1+ Le7 15. Ld6 (diagramma № 4) Kd8 16. Df8+ Lxf8 17. Lxc7# 1-0

## Literatūra
* 
* Глазков И., Эстрин Я. Королевский гамбит. Москва : Физкультура и спорт, 1988, (Теория дебютов).

## Atsauces
Jānis Jurjāns

**Jānis Jurjāns** (dzimis , miris ), īstajā vārdā **Anžs Jurjāns**, bija latviešu ārsts un sabiedriskais darbinieks. Viens no jaunlatviešu kustības pamatlicējiem. Mūziķu Jurjānu tēvabrālis.

Studējis Maskavas Universitātē, 1862. gadā absolvējis Tērbatas Universitāti. No 1863. līdz 1875. gadam strādājis Vecpiebalgā par ārstu, vēlāk — Gostiņos, Jumurdā.

Tika vajāts kā zemnieku kūdītājs, jo palīdzēja zemniekiem sastādīt sūdzību rakstus.

Apglabāts Vecpiebalgas Vidus kapos.

## Atsauces
Kenijas administratīvais iedalījums

[250px|thumbnail|[Kenijas novietojums]]
**[[Kenija]]s administratīvo iedalījumu** veido **8 provinces** (*mkoa*). Provinces sīkāk iedalās **47 apgabalos** (*wilaya*). Savukārt distrikti sīkāk iedaļās **497 daļās** (*taarafa*)

## Administratīvo līmeņu shēma

## Pirmā līmeņa administratīvais iedalījums

### Provinces

## Otrā līmeņa administratīvais iedalījums
### Distrikti

## Atsauces
Dienvidsudānas administratīvais iedalījums

[250px|thumbnail|[Dienvidsudānas novietojums]]
**[[Dienvidsudāna]]s administratīvo iedalījumu** veido **10 vilāji**, kuri sīkāk iedalās **86 apgabalos**.

## Administratīvo līmeņu shēma

## Pirmā līmeņa administratīvais iedalījums

### Vilāji

## Atsauces
Airbus A300

***Airbus A300*** ir pasažieru divu dzinēju reaktīvā lidmašīna. To no 1971. līdz 2007. gadam ražoja *[[Airbus]]*.
*A300* bija pasaulē pirmā divu dzinēju platas fizelāžas lidmašīna.

Lidmašīnai ir 266 pasažieru vietas divās klasēs. Tā var veikt lidojumu attālumā līdz 7540 km. 

*Airbus A300* bija jaunā Eiropas konsorcija *Airbus Industrie* pirmais produkts. Darbs pie jaunās lidmašīnas sākts 1967. gadā. Pirmais prototips gaisā pacēlās .
Pirmā lidsabiedrība, kurā *A300* sāka lidojumus 1974. gada maijā, bija *[[Air France]]*.
*A300* ražošana (kopā ar tā mazāku modifikāciju *[[Airbus A310]]*) pārtraukta 2007. gada jūlijā

## Ārējās saites

* Airbus A300 Production List
Airbus A310

***Airbus A310*** ir pasažieru divu dzinēju platas fizelāžas reaktīvā lidmašīna. To no 1983. līdz 1998. gadam ražoja *[[Airbus]]*.
*A310* kopā ar *[[Boeing 767|Boeing 767-200]]* ir mazākā platfizelāžas lidmašīna.

*A310* tika izstrādāts uz *[[Airbus A300]]* bāzes, saīsinot tā fizelāžu un veicot citas modifikācijas. Sākotnējais jaunā modeļa apzīmējums bija *A300B10*.

Pirmā lidsabiedrība, kurā *A310* sāka lidojumus 1983. gada aprīlī, bija *[[Swissair]]*.
*A310* ražošana pārtraukta 1998. gada jūlijā

## Ārējās saites

* Airbus A310 Production List
Airbus A320

thumb|240px|''Airbus A320'' saimes modeļu salīdzinājums
***Airbus A320*** ir pasažieru divu dzinēju šauras fizelāžas reaktīvo lidmašīnu saime. To kopš 1986. gada ražo *[[Airbus]]*.

Saimē ietilpst modifikācijas ***A318***, ***A319***, ***A320*** (bāzes modelis), ***A321***. Tās atšķiras galvenokārt ar fizelāžas garumu un līdz ar to lidojuma attālumu. Maksimālais pasažieru skaits — 236, un lidojuma garuma diapazons, atkarībā no modeļa, 3100 līdz 12 000 km.

Pirmā lidsabiedrība, kurā *A320* sāka lidojumus 1988. gada aprīlī, bija *[[Air France]]*.

Sākotnēji ražotas Tulūzā, Francijā un Hamburgā, Vācijā. Kopš 2009. gada arī Tiaņdzjiņā, Ķīnā un kopš 2016. gada Mobilā, ASV. Kopš 2010. gada tiek ražota nākamās paaudzes lidmašīnu saime *[[Airbus A320neo]]*.

## Ārējās saites

* Airbus A320 family  Oficiālā vietne
* Airbus A320 Production List
Airbus A330

***Airbus A330*** ir pasažieru divu dzinēju platas fizelāžas reaktīvā lidmašīna, kas paredzēta vidējas un tālas distances lidojumiem. To kopš 1992. gada ražo *[[Airbus]]* kā daļu no *A320*/*A330*/*A340* programmas.

Lidmašīna var uzņemt līdz 335 pasažieriem vai līdz 70 tonnām kravas.

*A330* pirmais lidojums notika 1992. gadā, bet komerciālā ekspluatācija sākās 1994. gadā. Pirmā lidsabiedrība, kurā *A330* sāka lidojumus 1994. gada janvārī, bija *[[Air Inter]]*. Lidmašīna kļuva populāra pateicoties augstai degvielas efektivitātei, uzticamībai un daudzpusībai, un to izmanto gan pasažieru, gan kravas pārvadājumos, kā arī militārās versijās.

## Ārējās saites

* Airbus A330 family  Oficiālā vietne
* Airbus A330 Production List
Airbus A340

***Airbus A340*** ir pasažieru četru dzinēju platas fizelāžas reaktīvā lidmašīna. To no 1991. līdz 2011. gadam ražoja *[[Airbus]]*.

*A340* versiju lidojuma attālums var būt no 12 400 līdz 16 700 km. Tās var uzņemt līdz 375 pasažieriem standarta variantā vai 440 pagarinātajā *-600* sērijā.

Pirmā lidsabiedrība, kurā *A340* sāka lidojumus 1993. gada martā, bija *[[Lufthansa]]*.

## Ārējās saites

* Airbus A340 family  Oficiālā vietne
* Airbus A330 Production List
Airbus A350 XWB

***Airbus A350 XWB*** ir pasažieru divu dzinēju platas fizelāžas reaktīvo lidmašīnu saime. To kopš 2010. gada ražo *[[Airbus]]*.

*A350* ir pirmā *Airbus* lidmašīna, kurai gan fizelāža gan spārnu struktūra izgatavota no oglekļa šķiedru polimēra.
*A350* versiju lidojuma attālums var būt no 15 000 līdz 15 600 km. Tās var uzņemt līdz 350 pasažieriem.

Pirmā lidsabiedrība, kurā *A350* sāka lidojumus 2015. gada janvārī, bija *[[Qatar Airways]]*.

## Ārējās saites

* A350 XWB  Oficiālā vietne
* Airbus A350 Production List
Upesgrīva

**Upesgrīva** var būt:
* Upesgrīva — apdzīvota vieta Mērsraga pagastā, Talsu novadā;
* Upesgrīva — apdzīvota vieta Vandzenes pagastā, Talsu novadā;
* Upes Grīvas Preiļu novadā cits nosaukums.
Upesgrīva (Mērsraga pagasts)

**Upesgrīva** ir ciems Talsu novada Mērsraga pagastā Rīgas līča rietumu krastā. Atrodas pagasta ziemeļrietumos vietā, kur Grīvas upe ietek Rīgas līcī, autoceļu P127 un P131 krustojumā,  no pagasta centra Mērsraga,  no novada centra Talsiem un  no Rīgas. Grīvas otrā krastā atrodas Upesgrīvas ciema Vandzenes pagasta daļa — Upesgrīvas mazciems. Upesgrīvā vasaras sezonā darbojas kafejnīca, vairāki viesu nami, kempingi.

## Vēsture
Upesgrīvas zvejnieku ciemā (*Uppegriwe*) kopš hercoga Jēkaba laikiem 17. gadsimtā bija osta Grīvas upes ietekā. No 1860. līdz 1915. gadam Upesgrīvā uzbūvēti 66 burinieki. Kuģa kapteinis Indriķis Pūliņš un viņa brāļi Upesgrīvas kuģubūvētavā uzbūvēja 14 gafelšonerus (6 divmastu un 8 trīsmastu), lielākā daļa bija brāļu Pūliņu kopīpašums.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Krievciema pils

thumb|230px|Krievciema pilsdrupas 18. gs.
**Krievciema pils** (, ) bija Rīgas arhibīskapijas vasaļu nocietināta muižas pils Aiviekstes kreisajā stāvkrastā pie upes brasla. 17. gadsimtā tā atradās pie Zviedru Vidzemes un Inflantijas vaivadijas robežas. Mūsdienās Jēkabpils novada ziemeļos bijušās pils vietā atrodams vien neliels uzkalniņš, kura rietumdaļā bedrē samanāmas pagrabu atliekas.

## Vēsture
1354. gadā pirmo reizi pieminēta kā Krievciems (*villa Ruthenorum*) to zemes īpašumu sarakstā, kurus savā starpā sadalīja Rīgas arhibīskaps Fromholds un viņa vasaļi Tīzenhauzeni. Tas atradās senajā Jersikas valsts Asotes pilsnovadā, kas kopš 1211. gada bija iekļauts Livonijas bīskapijas sastāvā. 1375. gadā šo pilsnovadu izlaupīja lietuviešu karaspēks Ķēstuša vadībā.
1507. gadā pili nopirka Gerds Linde, pēc Livonijas kara 1585. gadā Polijas-Lietuvas kopvalsts karalis Stefans Batorijs Krustpils novadu un Krievciemu atdāvināja Korfu dzimtai. Jādomā, ka pils cieta Poļu—zviedru karu (1600—1629) un Otrā Ziemeļu kara laikā, pēc tam tā tika pamesta. Netālu Aiviekstes krastā uzcēla Krievciema muižu.

## Apraksts
Krievciema pils bija uzcelta sešus metrus augstajā Aiviekstes stāvkrastā vietā, kur upi šķērsoja Krustpils-Kalsnavas ceļš. Pils aizņēma 29 х 19 metrus lielu laukumu, ko ietvēra laukakmeņu mūris. Rietumu pusē atradās dzīvojamā ēka.

## Atsauces

## Ārējās saites
* Armin Tuulse. Die Burgen in Estland und Lettland . Dorpater Estnischer Verlag, 1942
Ķipati

**Ķipati** vai **Ķipatciems** ir apdzīvota vieta Talsu novada Mērsraga pagastā. Izvietojusies pagasta vidusdaļā Engures ezera ziemeļu piekrastē Ķipatlīkuma krastā pie autoceļa V1401  no pagasta centra Mērsraga,  no novada centra Talsiem un  no Rīgas. Pēckara gados Ķipati bija kolhoza «Plēsums» centrs.

## Atsauces
Abū Bakri al Bagdādi

**Abū Bakri al Bagdādi** (, **; 1971—2019) bija Islāma valsts līderis.

Bijušais *Al-Qaida* līderis Irākā, vēlāk Islāma valsts vadītājs.
Tika uzskatīts, ka sekotāji viņu pasludinājuši par kalifu. ASV Valsts departaments izsludināja atlīdzību 10 miljonu ASV dolāru apmērā par al Bagdādi neitralizēšanu, tikai par *[[Al-Qaida]]* līdera Aimana az Zavāhirī neitralizēšanu bija izsludināta lielāka atlīdzība (25 miljoni ASV dolāru).

## Atsauces

## Ārējās saites

* Islāma valsts līderu karte
Valāta

**Valāta** ir ciems Dienvidkurzemes novada Kazdangas pagastā, uz dienvidiem no Kazdangas. Dažkārt tiek iekļauts Kazdangas ciema sastāvā.

Ciems atrodas pagasta centrālajā daļā, 50 km no novada centra Grobiņas un 172 km no Rīgas, pie autoceļa V1200 (Tebra — Kazdanga — Cildi). Uz dienvidiem no Valātas pie Lejasstrautu mājām atrodas valsts nozīmes arheoloģijas piemineklis Kazdangas (Valatas) pilskalns.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Aleksejs Tolstojs

**Aleksejs Tolstojs** var būt:

*Aleksejs Konstantinovičs Tolstojs (*Алексей Константинович Толстой*, 1817—1875) - krievu rakstnieks
*Aleksejs Nikolajevičs Tolstojs (*Алексей Николаевич Толстой*, 1883—1945) - krievu rakstnieks
Aleksejs Tolstojs (1817—1875)

**Aleksejs Tolstojs** (; dzimis , miris ) bija krievu rakstnieks, dzejnieks un dramaturgs.

## Biogrāfija
Alekseja tēvs Konstantīns bija no Tolstoju dzimtas, bet māte Anna Perovska — grāfa Razumovska ārlaulības meita. Aleksejs ir otrās pakāpes brālēns slavenajam krievu rakstniekam Ļevam Tolstojam.

Alekseja vecāki izšķīrās tūlīt pēc bērna dzimšanas. Alekseja audzināšanā iesaistījās mātes brālis rakstnieks A. Perovskis. Aleksejs bērnībā bija viens no Aleksandra II rotaļu biedriem. Dzīves laikā daudz ceļoja pa Eiropu. Darbojās valsts dienestā. Piedalījās Krimas karā. Dzīves otrajā pusē apmetās Čerņihivas guberņā (mūsdienās Brjanskas apgabalā). Dzīves pēdējos gados smagi slimoja. Lai mazinātu spēcīgās galvassāpes, sāka lietot morfīnu, no kura viņam izveidojās atkarība. 1875. gadā miris, iespējams, nejauši noindējoties ar morfīna devu.

Vairākkārt viesojies Latvijā — savu radu Žemčužņikovu īpašumos Loboržos un Runtortā.

## Daiļrade
Kā rakstnieks pazīstams ar saviem vēsturiskajiem un satīriskajiem darbiem. 1850. un 1860. gados kopā ar trim brāļiem Žemčužņikoviem (Alekseju, Vladimiru un Aleksandru Žemčužņikovu) žurnālos rakstījis satīriska rakstura publikācijas zem kopēja pseidonīma Kozma Prutkovs, radot šo tēlu kā personāžu — publikāciju autoru ar pašam savu biogrāfiju.

Alekseja Tolstoja pazīstamākie vēsturiskie romāni ir «Князь Серебряный» (1862) un triloģija «Смерть Иоанна Грозного» (1866), «Царь Фёдор Иоаннович» (1868) и «Царь Борис» (1870). 1898. gadā ar viņa lugu «Царь Фёдор Иоаннович» tika atklāts Maskavas Dailes teātris. Pazīstami ir arī Tolstoja dzejoļi, no kuriem dzejolis *Средь шумного бала, случайно…*, Čaikovska komponēts, kļuvis par pazīstamu romanci.

## Atsauces

## Ārējās saites
Sarcophaga albiceps

***Sarcophaga albiceps*** ir divspārņu suga. 

## Izplatība
Izplatīta Paleoarktikas un Orientālajā reģionā. Tā ir hemisinantropa mezofila suga, kura sastopama pļavās, ganībās, parkos, dārzos, fermās.

## Ekoloģija
Pieaugušās mušas barojas uz mirušiem dzīvniekiem, uz fēcēm, atkritumiem, cilvēku barības, beigtiem augļiem, puķēm. Kāpuri attīstās mugurkaulnieku un bezmugurkaulnieku līķos, pūstošā gaļā un fēcēs. Bez tam kāpuri ir fakultatīvi zvīņspārņu un zāģlapseņu (piemēram, *[[Acantholyda posticalis]]*) plēsēji, kā arī pieaugušo vaboļu un to kāpuru parazīti. Bifeļiem, govīm un cilvēkiem kāpuri var radīt ādas miāzi.

Kāpuri medī šādas zvīņspārņu sugas:
* balteņi: lapkoku baltenis;
* vērpēji: priežu vērpējs, *[[Dendrolimus segregatus]]*, *[[Dendrolimus superans]]*, *[[Cosmotriche lunigera]]*;
* nakteņi: *[[Nonagria]]*;
* *[[Erebidae]]*: *[[Dasychira albodentata]]*, ozolu mūķene, egļu mūķene,  parastā otiņaste.

Ir atzīmēts kā parazīts šādām vaboļu sugām:
* skarabeji: *[[Melolontha]]*, komposta degunradžvabole, raibā vabole;
* koksngrauži: mazais apšu ūsainis.

### Ienaidnieki
*[[Nasonia vitripennis]]* parazītisko plēvspārņu suga no *[[Pteromalidae]]* dzimtas ir *Sarcophaga albiceps* parazitoīds. *Nasonia vitripennis* mātītes dēj olu *Sarcophaga albiceps* kūniņā.

## Atsauces
Nokia N93

***Nokia N93*** bija Somijas uzņēmuma *[[Nokia]]* multimediju mobilais tālrunis. Izlaists 2006. gadā.
*N93* bija pirmais *Nokia* telefons ar optiskās tālummaiņas kameru; iespēja ierakstīt *[[MPEG-4]]* video.

*N93* darbojās *[[GSM]]* un *[[UMTS]]* tīklā. ierīci darbināja operētājsistēma *[[S60]]* (*[[Symbian]]*).
Tam, tāpat kā tā priekštecim *[[Nokia N90]]* bāzes, bija grozāma kamera un ekrāns.

2007. gadā izlaists uzlabots modelis *[[Nokia N93i]]*.

## Ārējās saites

* Nokia N93 *gsmarena.com*
Centrālāfrikas Republikas administratīvais iedalījums

[250px|thumbnail|[Centrālāfrikas Republikas prefektūru izvietojums]]
**Centrālāfrikas Republikas administratīvo iedalījumu** veido **14 prefektūras**, **2 ekonomiskās prefektūras** (Nanas-Grebizi un Sangas-Mbaēres) un Centrālāfrikas Republikas galvaspilsētas Bangi **autonomā komūna**. Prefektūras sīkāk iedalās **71 apakšprefektūrā**, kuras savukārt sīkāk iedalās **komūnās**. Visas prefektūras nosauktas pēc tām caurtekošo upju vārdiem. Katrai prefektūrai ir savs parlaments - Galvenā padome (*Conseil Général*) un prefekts. Pilsoņu kara dēļ šis sadalījums un varas sistēma ne vienmēr atbilst faktiskajam stāvoklim, un pēdējie ticamie skaitļi par iedzīvotāju skaitu ir 2003. gada tautas skaitīšana.

## Administratīvo līmeņu shēma

## Pirmā līmeņa administratīvais iedalījums

### Ekonomiskās prefektūras

### Prefektūras

### Komūna

## Otrā līmeņa administratīvais iedalījums
### Apakšprefektūras

### Bangi rajoni

Galvaspilsēta Bangi tiek iedalīta 8 rajonos (*arrondissements*), kuri sīkāk dalās iecirkņos jeb kvartālos (*quartiers*).

## Atsauces
Zvjagincevs

**Zvjagincevs** (; sieviešu dzimtē **Zvjagonceva** *(Звя́гинцева)*) ir krievu cilmes uzvārds. Cilvēki ar šo uzvārdu:
* Andrejs Zvjagincevs (*Андре́й Петро́вич Звя́гинцев*; 1964) —  Krievijas kinorežisors;
* Vadims Zvjagincevs (*Вадим Викторович Звягинцев*; 1976) —  Krievijas šaha lielmeistars.
Malduguns (nozīmju atdalīšana)

**Malduguns** var būt:

*Malduguns — gaismas parādība;
*Malduguns — Latvijas alus darītava;
*Malduguns — Latvijas nāves metāla grupa.
Falkbēra kontrgambīts

**Falkbēra kontrgambīts** ir šaha atklātne, kas sākas ar gājieniem: **1. e2-e4 e7-e5 2. f2-f4 d7-d5**.

Tas ir Karaļa gambīta variants un pieder pie atklātām atklātnēm ar Šaha atklātņu enciklopēdijas kodiem **C31—C32**.
 
## Vēsture
Atklātne nosaukta Austrijas meistara Ernesta Falkbēra vārdā, kurš to 1851. gadā spēlēja pret Ādolfu Anderssenu. Atklātni ar savām analīzēm bagātinājuši Vilhelms Steinics, Ārons Nimcovičs, Zīgberts Tarrašs, Akiba Rubinšteins, Rihards Rēti un citi. Vairāk nekā simts gadu Falkbēra gambīts tika uzskatīts par korektu. Piemēram, Z. Tarašs vispār uzskatīja Falkbēra gambītu par Karaļa gambīta atspēkojumu. Tikai 20. gadsimta otrajā pusē, pateicoties Paula Keresa un citu analīzēm, izdevās apšaubīt agrākos vērtējumus un pierādīt, ka baltie šai kontrgambītā var pretendēt uz atklātnes pārsvaru. 

## Stratēģiskā ideja
Pretuzbrukums centrā ar mērķi to novājināt vai pretoties tālākai balto  spēku attīstībai.

## Galvenie varianti
* **3. e4xd5**
** **3. ... e5-e4** — Falkbēra variants.
** **3. ... c7-c6** — Nimcoviča variants.
* **3. Zg1-f3** — Atraidītais kontrgambīts.

## Literatūra
* Глазков И., Эстрин Я. *Королевский гамби*т. Москва : Физкультура и спорт, 1988, (Теория дебютов), 179.-225. lpp.. 
* A. Hidebrand. *Falkbeers Motgambit*. Uppsala, 1966. 

## Atsauces

## Ārējās saites
* Falkbēra kontrgambīta partijas
* Atklātnes pārskats: 1.e4 e5 2.f4 d5 
* Falkbēra kontrgambīta video analīze (angļu valodā)
Mobira Senator

***Mobira Senator*** (***Televa 801***; ***MD25 D10***) bija *[[Nokia]]* meitas uzņēmuma *[[Mobira]]* analogās *[[NMT|NMT-450]]* sistēmas mobilais tālrunis. Izlaists 1982. gadā. Tiek uzskatīts par *[[Nokia]]* pirmo mobilo telefonu.

Telefons ar masu 9,8 kg sastāvēja no operāciju bloka un klausules; barošana bija ārēja 12 V. Aparāta atmiņā glabājās līdz 50 telefona numuriem, izsaucamo numuru rādīja uz ekrāna. Telefonu varēja apgādāt ar brīvroku sistēmu.

*Mobira Senator* tika izlaistas modifikācijas ***Mobira Combi*** (***Televa Trafik***) un ***Mobira Quattro*** (***Televa Cargo***). *Mobira Quattro* veidots profesionālām vajadzībām, ar to apgādājot pakalpojumu sniegšanas mašīnas.

## Atsauces

## Ārējās saites
* Mobira Senator Nokia
Ugandas administratīvais iedalījums

[thumbnail|[Ugandas novietojums]]
**[[Uganda]]s administratīvo iedalījumu ** veido **4 reģioni**, kas sīkāk iedalās **111 distriktā**. Distrikti sīkāk iedalās **146 apgabalos**, **1 pilsētas padomē** un **13 pašvaldībās**. Savukārt apgabali sīkāk iedalās **apakšapgabalos**, kurus veido ciemi un pagasti.

## Administratīvo līmeņu shēma

## Pirmā līmeņa administratīvais iedalījums

### Reģioni

## Otrā līmeņa administratīvais iedalījums
### Distrikti

## Atsauces
Dženne

**Dženne** (*Djenné*) ir pilsēta Mali. Atrodas valsts vidusdaļā Nigēras iekšējās deltas rajonā, administratīvi ietilpst Mopti reģionā, apriņķa centrs.

Pilsētas vēsture saistīta ar Tombuktu vēsturi. Pilsēta ir ievērojama ar nededzināto ķieģeļu arhitektūru, ievērojamākais objekts ir Džennes Lielā mošeja, kas 1906. gadā uzcelta iepriekšējās mošejas vietā. Uz dienvidiem no Džennes atrodas Dženne-Dženo, viena no senākajām pilsētām Subsahāras Āfrikā. Abas kopā iekļautas UNESCO Pasaules mantojuma sarakstā.

## Ārējās saites
Dejas improvizācija

**Dejas improvizācija** ir process, kurā deja tiek radīta spontāni, dažādos veidos savā starpā savienojot pamata kustības un
figūras. 

## Improvizācija pāru sabiedriskās dejās
Lai veiktu improvizāciju pāru sabiedriskās dejās, būtiska nozīme ir prasmei vadīt un sekot, dejojot ar jebkuru partneri. Vēl viena svarīga prasme ir pārvaldīt deju grīdu. Tas nozīmē gan izmantot pēkšņi atbrīvojušos grīdas laukumu, papildinot savu horeogrāfiju, gan arī vienkāršot to, ja deju grīda ir maksimāli noslogota. 

## Atsauces
Eriņi

**Eriņi** ir ciems Valmieras novada Ķoņu pagastā. Izvietojušies pagasta dienvidos Rūjienas pilsētas pierobežā pie autoceļa P17  no pagasta pārvaldes Zirgu pasta stacijā,  no novada centra Valmieras un  no Rīgas. Eriņos ir degvielas uzpildes stacija, veikals, mototrase. Apdzīvotā vieta izveidojusies ap bijušās Eriņu muižas *(Heringshof)* centru, izaugusi padomju gados kā kolhoza "Cīņa" ciemats. Muižas kungu mājas vestibila kāpņu margas (18. gadsimta 2. puse) ir valsts nozīmes mākslas piemineklis, bet muižas kalve — vietējas nozīmes kultūrvēstures piemineklis.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Aktīvās atpūtas centrs - mototrase "Eriņi"
Etiopijas administratīvais iedalījums

[250px|thumbnail|[Etiopijas novietojums]]
**[[Etiopija]]s administratīvo iedalījumu** veido **12 kilili** (ክልል *kilil*) un **2 speciālās pilsētas** (አስተዳደር አካባቢ *astedader akabibi)*. Kilili sīkāk iedalās **62 zonās** (ዞን *zonə*), kas savukārt sīkāk iedalās **531 distriktos** (ወረዳ *woreda*). Distrikti vēl sīkāk iedalās **municipalitātēs** (*kebele*).

## Administratīvo līmeņu shēma

## Pirmā līmeņa administratīvais iedalījums

## Kiliki

## Atsauces
Dīķeri

**Dīķeri** ir ciems Valmieras novada Ķoņu pagastā. Izvietojušies pagasta ziemeļrietumos Rūjas krastā pie autoceļa V178  no pagasta pārvaldes Zirgu pasta stacijā,  no novada centra Valmieras un  no Rīgas. Apdzīvotā vieta izveidojusies ap bijušās Dīķeru muižas *(Puderküll)* centru, muižā izvietojusies Naukšēnu vidusskolas Ķoņu filiāle, bet muižas komplekss ir vietējas nozīmes kultūrvēstures piemineklis.

## Atsauces
Vadīšana un sekošana

**Vadīšana un sekošana** ir cieši saistīti dejotāju uzdevumi, pārī dejojot sabiedriskās dejās. Tradicionāli vīrietis veic vadīšanu un sieviete sekošanu. Vadīt nozīmē izvēlēties pārvietošanās virzienu, izvēlēties un uzsākt dažādus dejas soļus. Sekot nozīmē uztvert šīs izvēles caur smalkiem fiziskiem un vizuāliem signāliem, līdz ar to ļaujot pārim kustēties vienotā harmonijā. Komunikācija starp partneriem notiek bez vārdiem.

## Atsauces
Sudānas administratīvais iedalījums

[thumbnail|[Sudānas novietojums]]
**[[Sudāna]]s administratīvo iedalījumu** veido **18 vilāji**, kas sīkāk iedalās **87 distriktos**. 

## Administratīvo līmeņu shēma

## Pirmā līmeņa administratīvais iedalījums
+

### Vilāji

## Atsauces
Augļu iela

**Augļu iela** var būt:

* Augļu iela — iela Jūrmalā;
* Augļu iela — iela Rīgā;
* Augļu iela — iela Ventspilī;
* Augļu iela — iela Jēkabpilī;
* Augļu iela — iela Siguldā;
* Augļu iela — iela Saulkrastos;
* Augļu iela — iela Viļānos;
* Augļu iela — iela Babītes pagasta Priežciemā;
* Augļu iela — iela Carnikavas pagasta Siguļos;
* Augļu iela — iela Naujenes pagasta Stropos.

## Skatīt arī
* Mazā Augļu iela
* Dārzaugļu iela
Padure (Lažas pagasts)

**Padure**, agrāk arī **Aizputes Padure**, ir ciems Dienvidkurzemes novada Lažas pagastā, uz dienvidiem no Aizputes, netālu no autoceļa V1199 (Aizpute - Saka).

Padure atrodas pagasta dienvidu daļā 10 km no pagasta centra Apriķiem, 44 km no novada centra Grobiņas un 184 km no Rīgas.

Ciemā atrodas Padures pamatskola.
## Vēsture
Apdzīvotā vieta veidojusies ap vēsturisko Padures muižu (*Gut Paddern*).

## Iedzīvotāju skaita izmaiņas
Esošajās robežās, pēc CSP datiem.

## Atsauces
Teodors Brazis

**Teodors Brazis** (; dzimis , miris ) bija Latvijā dzimis lietuviešu katoļu mācītājs, ērģelnieks, kordiriģents, mūzikas pedagogs, komponists un folkloras vācējs.

Dzimis Vecmēmeles muižā, mācijās Bauskas vācu skolā. No 1896. līdz 1900. gadam mācījās Viļņas garīgajā seminārā, vēlāk kalpoja Bjalistokā. No 1905. līdz 1907. gadam mācījās Rēgensburgas baznīcas mūzikas skolā. No 1907. līdz 1917. gadam bija Viļņas garīgā semināra skolotājs, kur nodibināja kori. No 1923. gada darbojās Kauņā, garīgajā seminārā un universitātē. Savāca apmēram 2000 lietuviešu tautasdziesmu, no kurām kādas 150 harmonizējis. Apglabāts pie Kaišadores katedrāles.

## Bibliogrāfija
* *Mažvydo melodijų kilmė ir jų santykis su lietuvių tautos muzika* (habilitācijas darbs)
* *Mūsų dainelės, I – 1918 m., II – 1919 m., III ir IV – 1923 m.*
* *Apie tautines lietuvių dainų gaidas, 1920 m.*
* *Giedojimo mokykla, muzikos vadovėlis, 1920 m.*
* *Muzikos teorija, vadovėlis, 1922 m.*
* *Lietuvių liaudies daina vestuvėse, 1924 m.*
* *Choralo mokykla, vadovėlis, 1926 m.*
* *Harmonija, vadovėlis, 1926 m.*
* *Lietuvių tautinių dainų melodijos. 1927 m.*
* *Kai kurie lietuvių ir latvių melodijų giminystės bruožai, 1928 m.*

## Ārējās saites
Piksāri

**Piksāri** ir ciems Valmieras novada Naukšēnu pagastā. Izvietojušies pagasta ziemeļaustrumos Acupītes krastā pie autoceļa V180  no pagasta centra Naukšēniem un  no Rīgas. Apdzīvotā vieta veidojusies ap bijušās Piksāru (*Pikßar* vai *Piksar*) pusmuižas centru, no 1949. līdz 1961. gadam bijusi Piksāru ciema padomes centrs. Piksāros atrodas 1905. gadā celta luterāņu baznīca.

thumb|left|250px|Piksāru šaursliežu stacija 20. gs. sākumā

## Atsauces
Pētera 2. vēstule

**Pētera 2. vēstule** ir viena no Jaunās Derības vēstulēm, par kuras autoru tradicionāli uzskata svēto Pēteri. Tomēr lielākā daļa mūsdienu pētnieku uzskata, ka šis darbs ir pseidoepigrāfs. Vēstules saturs un stils ļoti atšķiras no Pētera 1. vēstules.

Vēstulē tiek citēta Jūdas vēstule. Autors īpaši pieminējis Kristus otro atnākšanu, par ko daudzi kristieši raizējas, ka tā nekad nenotiks. Vēstule adresēta kristiešiem, kas dzīvo Mazāzijas ziemeļu daļā.

## Atsauces

## Ārējās saites
* 
* Bībeles grāmatas 
* Pētera vēstules 
* Vēstules teksts
Dāvida zvaigzne

thumb|160px|Dāvida zvaigzne
**Dāvida zvaigzne** mūsdienās ir galvenokārt ebreju un jūdaisma simbols, kas sastāv no diviem trijstūriem, kuri kopā veido sešstaru zvaigzni. Tas ir attēlots uz sinagogām, ebreju kapavietām, Izraēlas karoga. Par dažu ebreju kopienu oficiālo zīmi un vispārīgu jūdaisma simbolu simbols sāka kļūt no 14. gadsimta, 19. gadsimtā tas kļuva populārs visā Austrumeiropā un 1897. gadā tika apstiprināts Pirmajā cionistu kongresā.

Vēsturiski saglabājusies sešstaru zvaigznes lietošana arī ar ebrejiem nesaistītos gadījumos, piemēram, Slovēnijas ģerbonī. Tomēr tad parasti tā nav divu trijstūru veidā.

## Vēsture
Simbols, ko tradicionāli izmantoja ne tikai ebreji, radās senatnē kā burvju zīme vai dekoratīvs elements.

Viduslaikos to sāka izmantot pārsvarā ebreji, bet tai vēl nebija tieši reliģiskas nozīmes. Viduslaiku ebreju mistiķi piedēvēja maģiskas spējas karaļa Dāvida vairogam, tāpat kā agrāk maģiskas spējas tika piedēvētas piecstaru zvaigznei kā "Zālamana zīmogam". Kabalisti popularizēja simbola izmantošanu aizsardzībai pret ļaunajiem gariem.

Ebreju kopiena Prāgā bija pirmā, kas kopš 14. gadsimta Dāvida zvaigzni izmantoja kā savu oficiālo simbolu. Sākot ar 17. gadsimtu, sešstaru zvaigzne pakāpeniski kļuva par daudzu citu ebreju kopienu  simbolu, bet 19. gadsimtā to pieņēma cionisti. Vēlāk, Otrā pasaules kara laika Vācijā ebrejus piespieda uzšūt dzeltenu Dāvida zvaigzni uz sava apģērba.

## Atsauces

## Ārējās saites
Kīzericka gambīts

**Kīzericka gambīts**  ir šaha atklātne, kas sākas ar gājieniem: **1. e2-e4 e7-e5 2. f2-f4 e5xf4 3. Zg1-f3 g7-g5 4. h2-h4 g5-g4 5. Zf3-e5**.

Tas ir Karaļa gambīta variants un pieder pie atklātām atklātnēm ar Šaha atklātņu enciklopēdijas kodu C39.
 
## Vēsture
Kīzericka gambīts ir bijis zināms jau 17. gadsimta sākumā, tas minēts Itālijas meistara Džūlio Čezāre Polērio rokrakstā. Lionels Kīzerickis šī gambīta analīzi publicējis 19. gadsimta 40. gados. Tā nosaukums zināmā mērā ir nosacīts, jo tā izstrādē piedalījušies daudzi 19. gadsimta meistari.

## Galvenie varianti
* **5. ... Lf8-g7** — Paulsena aizsardzība.
* **5. ... Zg8-f6** — Berlīnes aizsardzība.
* **5. ... h7-h5** — Kīzericka aizsardzība.
* **5. ... d7-d5** — Brentano aizsardzība.
* **5. ... d7-d6** — Laburdone aizsardzība.

## Literatūra
* Глазков И., Эстрин Я. *Королевский гамбит*. Москва : Физкультура и спорт, 1988, (Теория дебютов). 
* John Shaw. *The King`s Gambit*. — Quality Chess, 2013. 
* Koblencs, Aleksandrs. Šacha skola. - LVI, Rīga, 1951, 56. lpp.

## Atsauces

## Ārējās saites
* Kīzericka gambīta partijas
Štakeldanga

**Štakeldanga** ir ciems Dienvidkurzemes novada Lažas pagastā, uz dienvidiem no Aizputes, pie autoceļa P112 (Kuldīga—Aizpute—Līči).

Ciems atrodas pagasta dienvidu daļā 14 km no pagasta centra Apriķiem, 42 km no novada centra Grobiņas un 181 km no Rīgas. Apdzīvotā vieta veidojusies ap vēsturisko Štakeldangas muižu (*Gut Stackeldangen*).

## Iedzīvotāju skaita izmaiņas
Esošajās robežās, pēc CSP datiem.

## Atsauces
Džibutijas administratīvais iedalījums

[250px|thumbnail|[Džibutijas novietojums]]
**[[Džibutija]]s administratīvo iedalījumu** veido **5 reģioni** un **1 pilsēta**. Reģioni sīkāk iedalās **11 distriktos**. 

## Administratīvo līmeņu shēma

## Pirmā līmeņa administratīvais iedalījums

### Pilsēta

### Reģioni

## Atsauces
Piektā avēnija

**Piektā avēnija** () ir iela Manhatanas centrā, Ņujorkā, ASV. Tā ir atzīta par vienu no slavenākajām un dārgākajām ielām pasaulē. Iela sākas no Vašingtonas skvēra parka un stiepjas līdz Hārlemas upei, kopumā vairāk kā 10&nbsp;km garumā.

Starp ievērojamākajiem objektiem ir *[[Empire State Building]]*, Metropoles mākslas muzejs, Solomona Gugenheima muzejs, Rokfellera centrs (daļa atrodas arī Sestajā avēnijā), *[[Flatiron Building]]*.

## Ārējās saites
* 
* *[http://www.visit5thavenue.com Fifth Avenue Directory and Images]*

## Atsauces
Hosē de Sanmartins

**Hosē de Sanmartins** (; dzimis , miris ) bija argentīniešu ģenerālis, valstsvīrs, nacionālais varonis.

Izglītību ieguvis Spānijā. Palīdzējis vadīt revolūciju pret Spānijas valdību Argentīnā (1812), Čīlē (1818) un Peru (1821). 1821. gada jūlijā kļuva par Peru prezidentu (tobrīdējais amata nosaukums — "Peru aizsargātājs"). Pēc  tikšanās ar Simonu Bolivaru Bolivars pārņēma valsts atbrīvošanu. Sanmartins vēlāk pameta valsti, 1824. gadā pārcēlās uz Franciju.

Argentīnā un Peru tiek uzskatīts par nacionālo varoni. Viņa vārdā ir nosaukts Argentīnas valdības augstākais apbalvojums.

## Ārējās saites
* 
*
Microphthalma europaea

***Microphthalma europaea*** ir divspārņu suga no kāpurmušu dzimtas.

## Izplatība
Izplatīta Eiropā (Austrija, Bulgārija, Horvātija, Čehijas Republika, Francija, Ungārija, Itālija, Malta, Moldova, Ziemeļegejas salas, Polija, Rumānija, Sardīnija, Sicīlija, Slovākija, Slovēnija, Šveice, Spānija, Ukraina un Dienvidslāvija), Krievijas centrālajā, austrumu un dienviddaļā, Saūda Arābijā un Ziemeļāfrikā.

## Apraksts
Matiņi uz vaigiem ir melni. Kājas melnas ar dzelteniem apakšdelmiem.

## Ekoloģija
*Microphthalma europaea* parazītiskā divspārņu suga, kas parazitē uz dažādiem skarabeju dzimtas pārstāvjiem. Pie *Microphthalma europaea* saimniekiem pieder raibā vabole, *[[Calicnemis obesa]]*, ka arī *[[Amphimallon]]*, *[[Cetonia]]*, *[[Melolontha]]*, *[[Oryctes]]* ģinšu sugas.

## Atsauces

## Ārējās saites
* *[http://www.gbif.org/species/1466205 Microphthalma europaea Egger, 1860]*. GBIF.org
Vecmēmele

**Vecmēmele** ir ciems Aizkraukles novada Mazzalves pagastā. Izvietojies pagasta dienviddaļā Mēmeles labajā krastā pie autoceļa V932  no pagasta centra Ērberģes,  no novada centra Aizkraukles un  no Rīgas. Apdzīvotā vieta izveidojusies ap bijušās Vecmēmeles muižas *(Alt-Memelshof)* centru, līdz 1949. gadam bija Mēmeles pagasta centrs, bet līdz 1954. gadam — Mēmeles ciema centrs. Vecmēmeles muiža (19. gadsimta 1. puse) ir vietējas nozīmes kultūrvēstures piemineklis.

Vecmēmelē dzimis lietuviešu muzikologs Teodors Brazis (*Teodoras Brazys*, 1870-1930).

## Atsauces
Gerhards Johans fon Lēvenvolde

**Gerhards Johans fon Lēvenvolde** (, miris 1723) bija vācbaltiešu cilmes Zviedru Igaunijas muižnieks, Krievijas cara galminieks, slepenpadomnieks.

## Dzīvesgājums
Cēlies no Lēvenvoldu dzimtas, 1680. gadā Tallinā apprecējās ar Magdalēnu Elizabeti fon Lēvenu, viņiem piedzima meita Šarlote un trīs dēli Kārlis Gustavs (ap 1686—1735), Frīdrihs Kazimirs (1692—1769) un Gustavs Reinholds (1693—1758). Dienēja Zviedrijas armijas Rīgas garnizonā kā kapteinis (1686), vēlāk majors (no 1688). 1690. gados sabiedrojās ar Johanu Reinholdu fon Patkulu, protestējot pret muižu redukciju. 1696. gadā viņu apvainoja valsts nodevībā un notiesāja uz nāvi, bet karalis Kārlis XI viņu apžēloja. Lielā Ziemeļu kara sākumā pārgāja Kurzemes hercogu dienestā, piedalījās Spilves kaujā. 1701. gadā bija trimdā esošā Kurzemes hercoga reģenta Ferdinanda galmā Dancigā, par nepakļaušanos pavēlei atgriezties Zviedru Vidzemē viņam konfiscēja Mallas muižu un 1702. gadā vēlreiz notiesāja uz nāvi.

Pēc Vidzemes un Igaunijas kapitulācijas (1710) bija Krievijas cara Pētera I pilnvarnieks (*General-Bevollmächtigter*) Baltijas provincēs.
Kad 1711. gadā Pētera I dēls Aleksejs apprecējās ar Braunšveigas-Lineburgas princesi Sofiju Šarloti (1694-1715), Gerhards Johans fon Lēvenvolde tika iecelts par viņas galminieku (*обер-гофмейстер*).

Miris 1723. gada 26. aprīlī Tērbatā, pēc citiem datiem savā Mallas dzimtmuižā tagadējā Igaunijā.

## Atsauces
Fītinghofa nams

**Fītinghofa nams** atrodas Līvu laukuma malā Vāgnera ielā 2 Rīgā, valsts nozīmes arhitektūras piemineklis.

Mākslas vēsturnieks Imants Lancmanis to pieskaitījis pie interesantākajiem vēlā baroka un rokoko pilsētas piļu paraugiem.

## Vēsture

Ēka celta 1762. gadā kā Oto Hermaņa fon Fītinghofa-Šēla savrupmāja. Sākumā celtnei bija trīs stāvi, laika gaitā tā vairākkārt pārbūvēta, no kurām lielākā pārbūve bija 1884. gadā, kad ēkai uzcelts 4. stāvs. 

Ulmaņlaikos ēkā atradās aptieka, kas uzskatāma par pēdējo Fītinghofa namā esošo iestādi. 1968. gadā arhitekts Edgars Šēnbergs veica ēkas pirmā stāva kapitālo pārbūvi, izveidojot telpas 5. aptiekai. Pēc Latvijas neatkarības atjaunošanas ēka bija pamesta un atradās avārijas stāvoklī.

2003. gadā Fītinghofa namu par 2,2 miljoniem ASV dolāru (ap 1,25 miljoni latu) no „Skonto” grupas uzņēmuma SIA „Fitinghofa nams” iegādājās SIA "Valērija Barjera nekustamie īpašumi", kas 2005. gadā uzsāka ēkas restaurāciju, saglabājot ēkas vēsturisko fasādi ar skulptūrām, kokgriezuma kāpnes, logailu paneļus, dekoratīvās vitrīnas, sienas zīmējumu, jūgendstila kāpņu margas un ēkas apdarē izmantotās flīzītes, ar nolūku ēkas pirmajos divos stāvos iekārtot tirdzniecības un biroju telpas, bet augšējos stāvos — 60—120 kvadrātmetrus lielus 15—16 dzīvokļus. 2008. gadā ēkas restaurācija tika pabeigta.

## Atsauces
Filidora gambīts

**Filidora gambīts**  ir šaha atklātne, kas sākas ar gājieniem: **1. e2-e4 e7-e5 2. f2-f4 e5xf4 3. Zg1-f3 g7-g5 4. Lf1-c4 Lf8-g7 5. h2-h4**.

Tas ir Karaļa gambīta variants un pieder pie atklātām atklātnēm ar Šaha atklātņu enciklopēdijas kodu C38.
 
## Vēsture
Filidora gambīts ir bijis zināms jau 17. gadsimta sākumā, tas minēts Itālijas šahista Džoakīno Greko traktātā. Tomēr detālu šī gambīta analīzi veicis 18. gadsimta franču šahists Andrē Danikans Filidors.
Viņš arī pirmais piedāvājis gājienu 5. h2-h4. Gambīts turnīru praksē plaši pielietots 19. gadsimtā. To spēlējuši  Ādofs Andersens, Pols Morfijs, Frenks Māršals un citi.

## Stratēģiskā ideja
Baltie, uz savas karaļa pozīcijas novājināšanas rēķina, rada spriedzi karaļa spārnā. Melnie saglabā lieku bandinieku, bet baltiem kā kompensācija ir aktīvāks figūru izvietojums. Prakse rāda, ka tālākā spēlē abu pušu izredzes ir līdzsvarotas.

## Galvenie varianti
* **5. ... h7-h6 6. d2-d4 d7-d6 7. c2-c3 Zb8-c6** 
** **8. Dd1-b3**
** **8. 0-0**

## Literatūra
* Глазков И., Эстрин Я. *Королевский гамбит*. Москва : Физкультура и спорт, 1988, (Теория дебютов). 
* John Shaw. *The King`s Gambit*. — Quality Chess, 2013. 
* Koblencs, Aleksandrs. Šacha skola. - LVI, Rīga, 1951, 59. lpp.. 

## Atsauces
Mali administratīvais iedalījums

[250px|thumbnail|[Mali novietojums]]
**[[Mali]] administratīvo iedalījumu** veido **19 reģioni** un **1 galvaspilsētas distrikts**. Reģioni sīkāk iedalās **159 apriņķos** (*cercles*), kuras veido **819 komūnas** un **12 712 ciemi**.

Līdz 2012. gadam Mali administratīvo iedalījumu veidoja 8 reģioni. 2012. gadā tika izveidoti Menakas un Taudenitas reģioni, nodalot no Gao un Tombuktu reģioniem, bet 2023. gadā – vēl 9 jauni reģioni, sadalot Mopti, Segu, Sikaso, Kulikoro un Kajesas reģionus.
## Administratīvo līmeņu shēma

## Pirmā līmeņa administratīvais iedalījums

## Administratīvā iedalījuma vienības
### Distrikts

### Reģioni

## Atsauces
Birokrātija

**Birokrātija** (no  — 'galds, kanceleja' un  (*kratos*) — 'vara') jeb **ierēdniecība** ir visu valsts pārvaldē strādājošo ierēdņu kopums. Tā ir arī valsts pārvaldes forma, kurā politikas organizēšanu un pārvaldīšanu veic profesionāli, algoti speciālisti jeb ierēdņi. Birokrātija kā organizācijas veids ir sastopamas visās pasaules valstīs, un tam bieži ir piešķirta liela vara publiskajā sektorā.

Vārds "birokrātija" ir ieguvis arī negatīvu nozīmi, ar to bieži ir domāti lieli papīru kalni, nevēlēšanās izlemt kādu jautājumu, pārāk ilga kāda jautājuma saskaņošana un pārbaudīšana.
Rīgas variants (spāņu atklātne)

**Rīgas variants**  ir Spāņu atklātnes atklātā varianta atzarojums, kas sākas ar gājieniem: **1. e2-e4 e7-e5 2. Zg1-f3 Zb8-c6 3. Lf1-b5 a7-a6 4. Lb5-a4 Zg8-f6 5. 0-0 Zf6xe4 6. d2-d4 e5xd4**.

Tā Šaha atklātņu enciklopēdijas kods ir C80.
 
## Vēsture
Rīgas variants ir Latvijas matemātiķa un šahista Pīrsa Bola ideja un pirmoreiz ticis lietots starppilsētu mača partijā Berlīne - Rīga (1906-1908).   K. Bētiņa vadītā Rīgas Šaha biedrības Korespondencspēles komiteja, kurā ietilpa arī idejas autors P. Bols,  neparastās galotnes stratēģiskajos smalkumos apspēlēja Berlīnes šahistus, nodrošinot Rīgai pārliecinošu 2:0 uzvaru mačā. Partija ieguva plašu ievērību, šo P. Bola turpinājumu sīki jo sīki analizēja daudzos šaha periodikas izdevumos: *Laskers Chess Magazine*, *[[Deutsche Schachzeitung]]* (J. Bergers), *Tidskrift fõr Schack* (P. Leonhardts un Dr. H. Krauze). Lielu uzmanību tam veltīja Dr. Z. Tarašs izdevumā *Berliner Lokalanzeiger*.  Laika gaitā varianta vērtējums kļuva melniem nelabvēlīgs un mūsdienu praksē tas reti sastopams.

## Varianta raksturojums
* **7. Tf1-e1 d7-d5** (diagramma № 1)
** **8. Zf3xd4** Vispopulārākais gājiens **8. ... Lf8-d6! 9. Zd4xc6 Ld6xh2+ 10.Kg1-h1!** Ja 10. Kg1xh2, tad 10. ... Dd8-h4+ 11. Kh2-g1 Dh4xf2+ ar mūžīgo šahu. Ja baltie turpina 10. Kf1, tad melnie spēlē 10. ... Dh4! (diagramma № 3) — Skat. partiju Maroci - Bergers. **11. ... Dd8-h4** (diagramma № 2) **11. Te1xe4+ d5xe4 12. Dd1-d8+ Dh4xd8 13. Zc6xd8+ Ke8xd8 14. Kh1xh2** (diagramma № 4). Pēc gandrīz forsētās spēles izveidojusies varianta kritiskā pozīcija, no kuras novērtējuma atkarīga varianta reputācija. Mūsdienās, pamatojoties uz 1915. gadā spēlēto partiju Kapablanka - Ed. Laskers un vēlāko turnīru praksi, tiek uzskatīts, ka variants melnajiem nav perspektīvs un saistīts ar risku. 
** **8. c2-c4** Otrs turnīru praksē maz pārbaudīts variants, kurā baltie var pretendēt uz pārsvara iegūšanu. 
** **8. Lc1-g5** Pēc teorētiķu domām šis gājiens baltiem pārsvaru nedod.

## Nozīmīgākās partijas
* Partija Berlīne — Rīga, mačs pa telegrāfu, 1906-08
* Partija Maroci - Bergers, Vīne, 1908
* Partija Kapablanka - Ed. Laskers, Ņujorka, 1915

## Atsauces
Fakss

thumbnail|Faksa aparāts
**Fakss** ir aparāts, ar kura palīdzību iespējams nosūtīt un saņemt informāciju, izmantojot telefona tīklu. Ar faksu ir iespējams nosūtīt uzrakstītu tekstu, attēlu, zīmējumu vai shēmu. Fakss nosūtāmo dokumentu skenē un pārvērš analogsignālā vai ciparsignālā, bet uztvērējierīce no šī signāla atveido dokumenta kopiju.
Lielmēmele

**Lielmēmele** ir ciems Aizkraukles novada Mazzalves pagastā. Izvietojies pagasta rietumdaļā Mēmeles labajā krastā pie autoceļa V932  no pagasta centra Ērberģes,  no novada centra Aizkraukles un  no Rīgas. Apdzīvotā vieta izveidojusies ap bijušās Lielmēmeles muižas *(Groß-Memelshof)* centru. 1650. gadā te bijusi plaša linu austuve. Lielmēmeles muižas pils (1801. gads, pārbūvēta 1959. gadā, atjaunota 1995. gadā) ir vietējas nozīmes kultūrvēstures piemineklis. Muižas kompleksā kopš 1974. gada darbojas Valsts sociālās aprūpes centra «Latgale» filiāle «Mēmele» ilgstošas sociālās aprūpes un sociālās rehabilitācijas nodrošināšanai cilvēkiem ar garīgās attīstības traucējumiem no 18 gadu vecuma.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Mauritānijas administratīvais iedalījums

[250px|thumbnail|[Mauritānijas novietojums Āfrikā]]
**[[Mauritānija]]s administratīvo iedalījumu** veido **12 vilājas** un **1 galvaspilsētas reģions**. Vilājas sīkāk iedalās **44 mugātās** (departamentos), savukārt tos veido **216 komūnas**.

## Administratīvo līmeņu shēma

## Pirmā līmeņa administratīvais iedalījums

## Vilājas

## Atsauces
Gaisa balons

thumbnail|Gaisa balons
**Gaisa balons** ir par gaisu vieglāks lidaparāts (aerostats). Atšķirībā no dirižabļiem gaisa baloni nav vadāmi (var mainīt tikai lidojuma augstumu). 

Gaisa balons ceļas augšup tāpēc, ka balonā gaiss tiek uzkarsēts un lidaparāts kopumā kļūst vieglāks nekā apkārtējais gaiss. Balonā var iepildīt arī gāzi, kas ir vieglāka nekā gaiss, piemēram, ūdeņradi vai hēliju.

Pirmie publiski demonstrētie karstā gaisa balonu lidojumi notika 1783. gada 21. novembrī Parīzē, Francijā. Balonus bija izgatavojuši Pirmie gaisa balona pasažieri bija aita, pīle un gailis. Tajā pašā gadā pirmajā lidojumā ar gaisa balonu devās divi brīvprātīgie gaisa kuģotāji: Pilatrs de Rozjē un marķīzs d'Arlands.

Karstā gaisa balonu kuģošanas pionieri bija brāļi Mongolfjē (Žozefs Mišels un Žaks Etjēns) no Francijas. Pirmie publiski demonstrētie karstā gaisa balona lidojumi notika 1783. gada vasarā Parīzē. Pirmais lidojums ar pasažieriem notika 1783. gada 19. septembrī, un tā pirmie pasažieri bija aita, pīle un gailis. Dažas nedēļas vēlāk, domājams, 15. oktobrī, pirmajā lidojumā ar gaisa balonu devās divi brīvprātīgie gaisa kuģotāji: Pilatrs de Rozjē un marķīzs d'Arlands.

Žils Verns ir sarakstījis fantastikas grāmatu par Āfrikas pārlidojumu gaisa balonā — "Piecas nedēļas gaisa balonā" (tulkota arī latviski).

## Lidojumi Latvijā

Latvijā pirmo reizi cilvēka lidojums ar ūdeņradi pildītā gaisa balonā notika 1804. gadā, kad flāmu aeronauts Etjēns Gaspārs Robērs (Robertsons) devās lidojumā no Citadeles Rīgā un piezemējās Ropažu novadā. Pirmie latvieši, kas pievērsās lidošanai ar gaisa baloniem, bija Margarita un Ernests Vītoli, kuri savu pirmo lidojumu veica 1899. gadā, bet 1911. gadā savu pirmo lidojumu veica Kārlis Skaubītis.

Līdz 2014. gadam Latvijā regulāri norisinājās starptautiski gaisa balonu festivāli. No tiem plašāk pazīstamie bija LMT kauss, kas katru gadu norisinājās citā Latvijas pilsētā, un Valmieras kauss Valmierā. LMT kauss beidza pastāvēt 2012. gadā (pēdējo reizi norisinājās 2012. gada maija beigās un jūnija sākumā Madonā), bet Valmieras kauss 2014. gadā (pēdējo reizi norisinājās 2014. gada jūlijā). Jpprojām notiek vietējas nozīmes gaisa balonu festivāli.

Kopš 2019. gada pasažieru lidojumus Latvijā aktīvi pārrauga Civilā aviācijas aģentūra, veicot atbilstošu pārvadātāju sertifikāciju.

## Atsauces

## Ārējās saites
Neretaslauki

**Neretaslauki** ir ciems Aizkraukles novada Neretas pagastā pie Latvijas-Lietuvas robežas, aiz kuras atrodas Suvainišķi. Izvietojies pagasta dienvidrietumos Neretas upes labajā krastā pie autoceļa P75  no pagasta centra Neretas,  no novada centra Aizkraukles un  no Rīgas. Apdzīvotā vieta izveidojusies pie bijušās Neretas muižas. Muižas apbūve un parks (16. gadsimta beigas, 18.—19. gadsimta) ir valsts nozīmes arhitektūras piemineklis.

## Atsauces
Pēdējais īstais vīrs

**"Pēdējais īstais vīrs"** () ir amerikāņu situāciju komēdijseriāls, kura autors ir Džeks Bērdits. Tas tiek pārraidīts ABC televīzijas kanālā kopš . Seriālam iznākušas četras sezonas (kopā vairāk nekā 85 sērijas). "Pēdējais īstais vīrs" ir par Maika Bakstera (attēlo Tims Allens) un viņa ģimenes piedzīvojumiem.

Šis ir otrais ABC komēdijseriāls pēc *[[Home Improvement]]*, kurā galveno lomu attēlo Allens. Seriāla pirmās četras sezonas ierindojās 60 skatītāko pārraižu sarakstā.

## Atsauces

## Ārējās saites

*
Aidins Aimbetovs

**Aidins Aimbetovs** (*Айдын Ақанұлы Айымбетов*, dzimis ) ir Kazahstānas kosmonauts, lidotājs. 

1993. gadā Aimbetovs pabeidza Armaviras augstāko kara lidotāju mācību iestādi. Pēc tam dienēja Kazahstānas Gaisa spēkos.

1993. gadā iesniedza iesniegumu uzņemt viņu kosmonautu rindās. 2001. gadā atkārtoti lūdza pieņemt viņu kosmonautos. 2002. gada vasarā saistībā ar Krievijas un Kazahstānas kopēja kosmiskā lidojuma realizēšanu Aidins Aimbetovs Maskavā izgāja medicīnisko komisiju. 2003. gada maijā kopā ar Muhtaru Aimahanovu sāka apmācību Kosmonautu sagatavošanas centrā.

2006. gadā pabeidza Žetisu valsts universitāti fizikas un informātikas specialitātē.

2008. gadā Aimbetovs tika virzīts kā kandidāts 2009. gada rudenī plānotam kosmiskajam lidojumam. 2009. gada aprīlī Kazahstāna atteicās no sava kosmonauta sūtīšanas kosmosā finansiālu problēmu dēļ.
2009. gada decembrī Aimbetovs sāka strādāt Kazahstānas kosmosa aģentūrā.
2014. gada maijā paziņots, ka Aimbetovs ir pirmais kandidāts 2017. gadā plānotajam Kazahstānas kosmonauta lidojumam.

2015. gada jūnijā Aidins Aimbetovs tika izvēlēts lidojumam ar kosmosa kuģi *[[Sojuz TMA-18M]]* angļu dziedātājas Sāras Braitmenas, kas maijā atteicās no lidojuma kosmosā, vietā.

Aimbetova kosmiskais lidojums sākās 2015. gada septembrī, kosmosa kuģī *Sojuz TMA-18M* dodoties uz Starptautisko kosmosa staciju SKS 18. Krievijas viesekspedīcijas sastāvā. Uz Zemes viņš atgriezās pēc gandrīz desmit dienām ar *[[Sojuz TMA-16M]]*

## Ārējās saites

* Biogrāfija Gagarina kosmonautu sagatavošanas centra mājaslapā
Neapturamais

**"Neapturamais"** () ir 2010. gadā ASV uzņemta asa sižeta filma. Tā stāsta par cilvēkiem, kuri cenšas apturēt kravas vilcienu ar toksiskām vielām, kas, mašīnista neuzmanības dēļ kļuvis nevadāms, strauji tuvojas pilsētai, kur to gaida neizbēgama katastrofa. Galvenajās lomās: Denzels Vašingtons un Kriss Pains. Filmas pamatā ir patiesi notikumi

## Ārējās saites
*